বেসামরিক বিমান পরিবহন ও পর্যটন মন্ত্রী এ কে এম শাহজাহান কামাল বলেছেন, ভৌগলিক দিক থেকে লক্ষ্মীপুর অত্যন্ত গুরুত্বপূর্ণ স্থান। দক্ষিণ পশ্চিমাঞ্চলের জেলাসমূহের বাসিন্দাদের একটি বিরাট অংশ এই জেলার উপর দিয়ে রাজধানী ঢাকা এবং বন্দরনগরী চট্টগ্রামে যাতায়াত করে, তাই লক্ষ্মীপুর-নোয়াখালী-ফেনী সড়ককে চার লেনে উন্নীত করা হবে। মজু চৌধুরী ঘাটের অবকাঠামো উন্নয়ন করা হবে এবং লক্ষ্মীপুর-নোয়াখালী-চাঁদপুর রেল যোগাযোগ স্থাপনসহ জেলার উন্নয়নে সর্বাত্মক পদক্ষেপ নেয়া হবে। তিনি সততা ও নিষ্ঠার সাথে কর্মকর্তাদের কাজ করার আহ্বান জানান।